**Par valsts informācijas sistēmas darbam ar Eiropas Savienības dokumentiem (ESVIS) funkcionalitātes pilnveidošanu**

Ziņojums ir sagatavots saskaņā ar Valsts sekretāru 2017. gada 28. septembra sanāksmes protokollēmuma (protokols Nr. 38 28.§ “Par valsts informācijas sistēmas darbam ar Eiropas Savienības dokumentiem (ESVIS) funkcionalitātes pilnveidošanu”) 3. punktā Vides aizsardzības un reģionālās attīstības ministrijai (turpmāk ‑ VARAM) un Valsts reģionālās attīstības aģentūrai (turpmāk ‑ VRAA) doto uzdevumu - organizēt individuālas tikšanās ar ministrijām problēmu loka un veicamo pasākumu kopuma apzināšanai, lai sistēmas ESVIS-L daļas funkcionalitāte atbilstu lietotāju pamatprasībām un darbības principiem, un varētu pieņemt lēmumu par termiņiem, kuros pilnā apjomā sākt lietot sistēmas ESVIS-L daļu šādiem procesiem: nacionālā pozīcija, informatīvais ziņojums, COM (tabulas saskaņošana, tabulas ierakstu iekšējā saskaņošana), COREPER (tabulas saskaņošana, tabulas ierakstu iekšējā saskaņošana) un Vecāko amatpersonu sanāksmes (turpmāk – VAS) process un protokolu saskaņošana, kas veikts sadarbībā ar ministrijām, un 4.punkta uzdevumu, ka lēmums par datumu, ar kuru sistēmā ESVIS pilnā apjomā izmantojams katrs ESVIS-L daļas process, tiks pieņemts Valsts sekretāru sanāksmē pēc tam, kad tā atbildīs lietotāju pamatprasībām.

Atbilstoši protokollēmuma 3.2. punktam ministrijas nav rekomendējušas aicināt VAS pārskatīt ar ES jautājumu administrēšanu un dokumentu izstrādi saistītos procesus.

Sagatavotais ziņojums elektroniski tika saskaņots ar visām ministrijām, un, atbilstoši ministriju aicinājumam, 2019. gada 29. maija VAS VRAA ziņoja par aktuālo statusu attiecībā uz 2017. gada 28. septembra Valsts sekretāru sanāksmes sēdes Nr. 38, 28.paragrāfa 3. punkta izpildi.

**Kopsavilkums**

1. Atbilstoši Valsts sekretāru 2017. gada 28.  septembra sanāksmes protokollēmumā dotajam uzdevumam ir īstenoti šādi pasākumi:
	1. Ieviestas pamatprasības procesu aktīvai izmantošanai sistēmā un turpinās darbs pie prasību ieviešanas, kas pilnveidojamas aktīvās izmantošanas laikā;
	2. Tiek turpināta nepieciešamo ESVIS funkcionalitātes vidējas un zemas prioritātes pilnveidojumu īstenošana un arhivēšanas funkcionalitātes pilnveidošana.
2. Lai nodrošinātu drošu un mūsdienīgu lietotāju autentificēšanu sistēmā, ESVIS-L daļā ieviesta autentifikācija, izmantojot vienotās pieteikšanās moduli (latvija.lv).

**1. Atbilstoši Valsts sekretāru sanāksmes uzdevumam īstenotie pasākumi**

**1.1. ESVIS funkcionalitātes pamatprasību pilnveidojumu ieviešanas gaita un rezultāti**

Saskaņā ar Valsts sekretāru 2017. gada 28. septembra sanāksmes protokollēmuma 3.punktu, ESVIS funkcionalitātes pamatprasību pilnveidojumi tika īstenoti VARAM (VRAA) piešķirtā budžeta ietvaros.

Pie ESVIS pilnveidošanas priekšlikumiem veica darbu VRAA vadītā neformālā starpiestāžu darba grupa (turpmāk – NDG), kurā piedalījās visu ministriju un Valsts kancelejas pārstāvji.

Pamatprasību pilnveidojumu ieviešanas gaita:

1. VRAA vadītajā NDG izteiktās ministriju un Valsts kancelejas prasības ESVIS pilnveidošanai, lai sistēmas ESVIS-L daļas funkcionalitāte atbilstu lietotāju pamatprasībām un darbības principiem apkopoti identificētie ieteikumi:
	1. 2017. gada 3. novembrī par COM un COREPER tabulas saskaņošanu un VAS procesu un protokolu saskaņošanu;
	2. 2017. gada 24. novembrī par nacionālās pozīcijasprocesu un informatīvā ziņojuma procesu.
2. VRAA vadītajā NDG izteiktās ministriju un Valsts kancelejas prasības ESVIS pilnveidošanai uz VAS virzāmo ieteikumu apstiprināšana:
	1. 2018. gada 16. janvārī par COM un COREPER tabulas saskaņošanu un VAS procesu un protokolu saskaņošanu;
	2. 2018. gada 15. februārī par nacionālās pozīcijasprocesu un informatīvā ziņojuma procesu.
3. NDG apstiprinātās ministriju un Valsts kancelejas prasības ESVIS pilnveidošanai apstiprinātas VAS 2018. gada 19. februārī (sēdes protokols Nr.1).
4. Pēc prasību apstiprināšanas 2018. gada 19. februāra VAS, uzsākta izmaiņu pieprasījumu (turpmāk – IP) veidošana un saskaņošana NDG ietvaros. IP129, IP130, IP131, IP132, IP133, IP134, IP135, IP137, IP138 un IP139 apstiprināti 2018.gada 24.jūlijā un IP136 apstiprināts 2018. gada 28. augustā. Norādīto IP skaidrojums ir sniegts šī ziņojuma 3. lapaspusē.
5. Pamatojoties uz starp VRAA un SIA “Datakom” 2015. gada 20. marta vispārīgo vienošanos Nr. 13-7/15/7 “Par Valsts informācijas sistēmas darbam ar Eiropas Savienības dokumentiem pilnveidošanu un uzturēšanu” (VRAA/2014/73/ERAF/SP), 2018. gada 3. augusta līgumu Nr.13-7/18/203 “Līgums par izmaiņu pieprasījumu ESVIS.IP.129, ESVIS.IP.130, ESVIS.IP131, ESVIS.IP132, ESVIS.IP.133, ESVIS.IP.134, ESVIS.IP.135, ESVIS.IP.137, ESVIS.IP.138 un ESVIS.IP.139 izstrādi” un 2018.gada 12.septembra līgumu Nr.13-7/18/247 “Līgums par izmaiņu pieprasījuma ESVIS.IP.136 izstrādi” VRAA Informācijas sistēmu attīstības departamenta Pārvaldības nodaļas ESVIS sektora darbinieki sadarbībā ar Kultūras, Satiksmes, Iekšlietu, Ārlietu, Tieslietu, Zemkopības, Ekonomikas, Vides aizsardzības un reģionālās attīstības, Izglītības un zinātnes, Veselības, Labklājības un Finanšu ministrijas ESVIS lietotājiem laika periodā no 2018. gada 5. decembra līdz 2019. gada 8. janvārim veica iesniegto IP akcepttestēšanu.
6. Realizētie ESVIS funkcionalitātes uzlabojumi 2019. gada 14. martā ir ieviesti visā sistēmā neatkarīgi no sistēmas L vai R daļas, jo funkcionalitāte sistēmā ir vienāda, bet ir atšķirības, kuras nosaka ierobežojumus dokumentiem dienesta vajadzībām.

Galvenie pilnveidojumu izmaiņu virzieni skar ESVIS lietošanas ērtuma pilnveidošanu un funkcionalitātes paplašināšanu, tai skaitā:

* Dokumenta pamatdatu lauku lietojamības uzlabošana, veidņu attēlošanas secības nodrošināšana (IP129);
* Dokumenta skatos pārsaukta poga ‘Labot dokumentu’ par ‘Lejupielādēt dokumentu’(IP130);
* Uzlabojumi e-VAS procesā (IP131);
* Lietojamības uzlabojumi ‘COM saskaņošanas’ nedēļu mapju un tabulu attēlošanā (IP132);
* Notifikāciju satura papildināšana (COM/COREPER procesiem) (IP133);
* Lietojamības uzlabojumi COM tabulu apstrādes procesā, lai nodrošinātu ciešāku sasaisti ar nacionālās pozīcijas izstrādi (IP134);
* Nosūtot dokumentu uz starpinstitucionālo saskaņošanu vairākām ministrijām, tiek saņemta notifikācija, ja dokumentā ir veiktas izmaiņas (IP135);
* Saskaņojumu lietojamības uzlabojumi (IP136);
* Nodrošināta iespēja nosūtīt dokumentu uz atkārtotu starpinstitucionālo saskaņošanu vienai konkrētai līdzatbildīgai iestādei, no pamatdatos esošo līdzatbildīgo iestāžu saraksta, nemainot datus pamatdatos, un pagarinot starpinstitucionālās saskaņošanas termiņu kādai konkrētai iestādei, netiek ietekmēta citām iestādēm noteiktais termiņš (IP137)
* ESVIS dokumentu ekrānformās noņemta poga ‘←’, jo tā dublē interneta pārlūkprogrammās iebūvēto funkcionalitāti “Atgiezties uz iepriekšējo lapu” (angļu valodā “Go back one-page”) (IP138);
* COREPER Pirmās daļas un Otrās daļas jautājumu tabulās pret katru jautājumu ir iespēja izveidot saites uz dokumentiem (IP139).

IP realizācijas faktiskās izmaksas (*euro,* ar PVN):

|  |  |
| --- | --- |
| IP | Summa |
| 129 | 12 135,30 |
| 130 | 939,13 |
| 131 | 12 696,68 |
| 132 | 5 556,10 |
| 133 | 14 931,71 |
| 134 | 29 433,20 |
| 135 | 4 763,88 |
| 136 | 34 553,85 |
| 137 | 14 947,44 |
| 138 | 6 101,75 |
| 139 | 22 308,37 |
| **Kopā** | **158 367,41** |

Pamatprasību pilnveidojumu īstenošana notikusi NDG saskaņotajos plānotajos termiņos, iekļaujoties plānotā finansējuma apjomā. Pilnveidojumi finansēti VRAA esošā ESVIS uzturēšanas budžeta ietvaros. Pilnveidojumu testēšana veikta kopā ar visām darba grupā iesaistītajām ministrijām un Valsts kanceleju.

Tiek turpināts darbs pie prasību ieviešanas, kas pilnveidojamas aktīvās izmantošanas laikā. Pilnveidojumu IP saskaņošana, apstiprināšana un testēšana tiks veikta NDG ietvaros.

**1.2. ESVIS funkcionalitātes vidējas un zemas prioritātes pilnveidojumu īstenošana un arhivēšanas funkcionalitātes pilnveidošana**

Saskaņā ar minētā Valsts sekretāru 2017. gada 28. septembra sanāksmes protokollēmuma 2. punktu, VRAA vadībā NDG tiek turpināts darbs pie ESVIS funkcionalitātes vidējas un zemas prioritātes pilnveidojumu īstenošanas un arhivēšanas funkcionalitātes pilnveidošanas, kā arī ESVIS turpmākā uzturēšana un pilnveidošana tiek nodrošināta atbilstoši Valsts informācijas sistēmu likumā noteiktajiem pienākumiem un pieejamajam VRAA ESVIS uzturēšanas budžetam.

Lai nodrošinātu Ministru kabineta 2014. gada 14. oktobra instrukcijas Nr. 10 “Instrukcija par valsts informācijas sistēmas darbam ar Eiropas Savienības dokumentiem darbības pamatnoteikumiem, sistēmas pārziņa pienākumiem, sistēmas lietotājiem un to tiesību apjomu” 10. punktā noteikto “Sistēma ESVIS nodrošinās iespēju veikt dokumentu un datu centralizēto arhivēšanu”, VRAA sadarbībā ar visām ministrijām un Valsts kanceleju NDG ietvaros veica ESVIS arhivēšanas funkcionalitātes IP sagatavošanu. ESVIS arhivēšanas IP118, IP119, IP120, IP121, IP122 un IP124, IP109, kas saistīts ar dokumentu rezolūciju funkcionalitātes uzlabošanu, IP127, kas nodrošinās sistēmas administratoru apziņošanu par lietotāju aktivitāti, un IP128, kas nodrošinās izmaiņas predefinēto un sapulču mapju struktūrā, apstiprināti VAS 2018. gada 26. septembrī (sēdes protokols Nr. 3).

**2. Uzlabojumi ESVIS-L autentificēšanās procesā**

Pamatojoties uz starp VRAA un SIA “Datakom” 2015. gada 20. martā noslēgto vispārīgo vienošanos Nr. 13-7/15/7 “Par Valsts informācijas sistēmas darbam ar Eiropas Savienības dokumentiem pilnveidošanu un uzturēšanu” (VRAA/2014/73/ERAF/SP) un atbilstoši 2018. gada 8. maija līgumam Nr. 13-7/18/105 “Līgums par izmaiņu pieprasījuma ESVIS.IP.140 izstrādi” no 2018.gada 12.septembra ir pilnveidots ESVIS-L autentifikācijas process, ieviešot kā autentificēšanās veidu Vienotās pieteikšanās moduli (VPM). VPM ir Valsts informācijas sistēmu savietotāja koplietošanas komponente, kas nodrošina lietotāju drošu autentifikāciju (identitātes apstiprināšanu) elektroniskā vidē. Līdz ar VPM ieviešanu ESVIS-L ir nodrošināta autentifikācija ar šādiem autentifikācijas līdzekļiem: eID, eParaksts, eParaksts mobile un 10 internetbankas (Swedbank, SEB, Citadele, PNB Banka, Luminor|Nordea, Luminor|DNB, MTB, PrivatBank, Rietumu banka, BlueOrange).

IP realizācijas faktiskās izmaksas (*euro,* ar PVN):

|  |  |
| --- | --- |
| IP n.p.k. | Summa |
| 140 | 33 200,23 |

Lietotāju unikālo pieslēgumu skaits ESVIS-L daļai izmantojot VPM no funkcionalitātes ieviešanas sākuma pa mēnešiem:

**Priekšlikumi tālākai rīcībai**

1. Pieņemt lēmumu par termiņiem, kuros pilnā apjomā, atbilstoši Ministru kabineta 2009. gada 3. februāra noteikumos Nr. 96 “Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos” noteiktajam, ir jāuzsāk lietot sistēmas ESVIS-L daļu, šādiem procesiem:
	1. nacionālā pozīcija,
	2. informatīvais ziņojums,
	3. COM (tabulas saskaņošana),
	4. COREPER (tabulas saskaņošana),
	5. VAS process un protokolu saskaņošana;
2. Pieņemt zināšanai, ka VRAA vadībā NDG tiek turpināts darbs pie ESVIS funkcionalitātes vidējas un zemas prioritātes pilnveidojumu īstenošanas un arhivēšanas funkcionalitātes pilnveidošanas;
3. Pieņemt zināšanai, ka ESVIS turpmākā uzturēšana un attīstība tiek nodrošināta atbilstoši Valsts informācijas sistēmu likumā noteiktajiem pienākumiem un pieejamajam VRAA ESVIS uzturēšanas budžetam.

|  |  |
| --- | --- |
| Valsts sekretāra p.iValsts sekretāra vietniece administratīvajos jautājumos | E.Turka |

Ābele

66164647, normunds.abele@vraa.gov.lv

Eglīte-Miezīte

66016736, Karina.Eglite-Miezite@varam.gov.lv